
Bestyrelsesmøde Faaborg Tennisklub
Tirsdag den 22. November 2016 kl. 18.00 – 21.30

Tilstede: Sven Kongstad, Dennis Jacobsen, Anders Randløv Joan Andersen, Eva, Skov og Michael G. Pedersen og som referent Vibeke Røddik. Afbud: Ole Tørslev og Mette Sohl. Gæst: Eske Brun

Der var på dette bestyrelsesmøde kun et agenda punkt: hvordan skal vi i fremtiden arbejde med frivillighed i klubben.

Frivillighed i klubben
Vi er en klub, der altid og stadig er privilegeret med rigtige mange medlemmer, der yder en stor indsats for at få klubben til at køre. Vi er som klub afhængige af den frivillige indsats fra medlemmerne. Bestyrelsen har gennem året haft fokus på og diskuteret frivillighed og at der er et behov for i fremtiden at organisere det frivillige arbejde på en ny måde. 

Der blev besluttet følgende på mødet:
1. Vedr. rengøring blev det besluttet at bibeholde rengøringslisten med en gang rengøring pr. medlem. Men der åbnes op for, at hvis man ikke ønsker at deltage i rengøringen skal der betales kr. 200 til klubben i stedet.
2. Der kommer en arbejdsdag pr. måned med hovedrengøring af klubhus, orden på området og ordning af banerne. Det er tanken at gøre dette til en social event evt. med tennis eller fællesspisning. Der skal sendes sms med reminder på dagen.
3. Eske og Eva får sammen udarbejdet et årshjul og baneklargøringsguide med hvad der skal gøres hvornår. Eske  har sagt ja til at stå for at koordinerer baneklargøringen i 2017.
4. Der skal desuden udarbejdes et årshjul på alle opgaver i klubben med udgangspunkt i det årshjul, der blev præsenteret på sidste generalforsamling. Eva undersøger om det kan komme ind i en bestemt model. Eva og Vibeke taler sammen omkring udarbejdelsen af årshjulet.
5. Eske taler med Svend-Anker og Knud om de vil udarbejde en vedligeholdelsesplan for klubhuset.
6. Vi skal have kontaktet om de vil lave nye bænke til os samt evt. borde/bænke sæt.
7. Vi skal have købt nyt net til bane 3
8. Der blev talt om nye emner til bestyrelsen og VR tager kontakt til dem.

Næste møde er aftalt til den 17. Januar kl. 18.00 hos Sven – agenda er budget, Prioritering i forbindelse med investering i udvikling af klubben samt den første forberedelse til generalforsamlingen.

Tak for et godt og konstruktivt møde og en speciel tak til Eske for hans engagement og deltagelse.
